 




REPUBLIKA HRVATSKA 				       Poslovni broj 3. St-861/2016-3
TRGOVAČKI SUD U ZADRU	
Zadar, Dr. Franje Tuđmana 35					

R E P U B L I K A  H R V A T S KA 

	R J E Š E N J E	

Trgovački sud u Zadru, OIB: 39670464653, po sutkinji Tini Grgas, postupajući po prijedlogu Financijske agencije, Regionalnog centra Split, Mažuranićevo šetalište 24b, Split,  za  otvaranje stečajnog postupka nad dužnikom PRINCEZA d.o.o. sa sjedištem u Vodicama, Brunac 73A, OIB: 95079692991, zastupanom po direktorici Tonki Vugrin iz Vodica, 13. srpnja 2016.

r i j e š i o  j e

I. Pokreće se prethodni postupak radi utvrđivanja pretpostavki za otvaranje stečajnoga postupka nad dužnikom PRINCEZA d.o.o. sa sjedištem u Vodicama, Brunac 73A, OIB: 95079692991.
II. Spajaju se ročište radi očitovanja o prijedlogu za otvaranje stečajnog postupka nad dužnikom i ročište radi rasprave o pretpostavkama za otvaranje stečajnog postupka nad dužnikom u jedno ročište koje se zakazuje za dan 23. rujna 2016. u 11,00 sati u zgradi Trgovačkog suda u Zadru, Stalne službe u Šibeniku, Stjepana Radića 81/II, sudnica broj 212. 

III. Na ročište se pozivaju osobe ovlaštene za zastupanje dužnika po zakonu, podnositelj prijedloga te pravna osoba koja obavlja poslove platnog prometa za dužnika. 

Obrazloženje

	Financijska agencija, Regionalni centar Split je podnijela ovom sudu prijedlog za pokretanje stečajnog postupka nad uvodno označenim dužnikom postupajući temeljem odredbe čl. 27. st. 5. Zakona o financijskom poslovanju i predstečajnoj nagodbi (Narodne novine 108/12, 114/12, 81/13 i 112/13) navodeći da je prijedlog dužnika za sklapanje predstečajne nagodbe obustavljen pravomoćnim rješenjem iste od 30. svibnja 2016. 
	Slijedom navedenog, a temeljem odredbi čl. 115. st. 1., čl. 123. st. 1. i čl. 128. st. 1. i 3. Stečajnog zakona (Narodne novine broj 71/15-u nastavku teksta: SZ) donesena je odluka kao u točki I. i III. izreke ovog rješenja. 
	S obzirom da nije određeno ispitivanje gospodarsko-financijskog stanja dužnika,  to se odluka suda iz točke II. izreke ovog rješenja temelji na odredbi čl. 128. st. 5. SZ-a.

U Zadru 13. srpnja 2016. 

                                                          Sutkinja:
Tina Grgas

UPUTA O PRAVNOM LIJEKU:  
Protiv ovog rješenja nije dopuštena žalba (čl. 115. st. 12. Stečajnog zakona). 


Dostaviti: 

1. Dužniku  putem e-Oglasne ploče suda
1. Osobi ovlaštenoj za zastupanje dužnika po zakonu uz upozorenje poštanskim putem i putem e-Oglasne ploče suda
1. FINA – putem e-Oglasne ploče suda  
1. E-oglasna ploča
1. u spis

